سب سے پہلے طبل جنگ کے بجائے خاتونانِ قریش قریش دف پر اشعار پڑھتی ہوئی بڑھیں جن میں کشتگان بدر کاماتم اور انتقام خون کے رِجز تھے ، ہندہ ابو سفیان کی بیوی آگے آگے اور چودہ عورتیں ساتھ ساتھ تھیں ، لڑائی کا آغاز اس طرح ہوا کہ ابو عامر جو مدینہ منورہ کا ایک مقبول عام شخص تھا اور مدینہ چھوڑ کر مکہ میں آباد ہو گیا تھادیڑھ سو آدمیوں کے ساتھ میدان میں آیا ، اسلام سے پہلے زہد اور پارسائی کی بناء پر تمام مدینہ اس کی عزت کرتا تھا ، چونکہ اس کا خیال تھا کہ انصار جب اس کو دیکھیں گے تو رسول ﷺ کا ساتھ چھوڑ دیں گے ، میدان میں آکر پکارا ، مجھ کو پہچانتے ہومیں ابو عامر ہوں ، انصار نے کہا : ہاں وہ بد کار ! ہم تجھ کو پہچانتے ہیں ، خدا تیری آرزو بر نہ لائے ،قریش کا علم بردار طلحہ صف سے نکل کر پکارا : کیوں مسلمانو ! تم میں کوئی ہے جو یا تو مجھ کو دوزخ میں پہنچا دے یا خود میرے ہاتھوں بہشت میں پہنچ جائے ، حضرت علیؓ نے صف سے نکل کر کہا :
Entity: انصار — Type: /ethnicity